cyanic-selkie/wikianc huggingface dataset:
דוברובניק
תקופת העצמאות
בשנת 1399 רכשה העיר את השטח שמצפון לה (Primorje - "לאורך החוף") ובתחילת המאה ה-13 התפשטה דרומה אל צאבטט ומעבר לה, והגיעה לשיא שטחה הטריטוריאלי שעמד על כ-1,500 קמ"ר. ב-1418 ביטלה העיר את סחר העבדים, ובמקביל לצעד זה אימצה את דגל הסוחר שלה שנשא את הכיתוב "חירות" (Libertas) בתוך מגן על רקע לבן. ב-1436 נבנתה מערכת לאספקת מים שהזרימה אותם אל העיר ממרחק של 20 ק"מ. ב-1472 שינתה העיר את שפתה הרשמית מלטינית לאיטלקית, אם כי שפות הרחוב היו תחילה דאלמטית, אחריה רגוזית (ניב ונטי עם השפעה טוסקנית), ולבסוף שטוקאבית (Štokavština, ניב מוקדם של סרבו-קרואטית).
מבנים חשובים אחרים
בין המבנים החשובים האחרים בעיר העתיקה נמנים ארמון ספונצה (172 במפה) ששימש בעבר כבית מכס, מטבעה, בית אוצר העיר ובנק, וכיום הוא משמש כארכיון. כנסיית בלזיוס (115 במפה) הקדוש נבנתה בהשראת כנסיית מאוריציוס הקדוש בוונציה בשנת 1715, במקומה של כנסייה קודמת שחרבה ברעידת האדמה ב-1667. ארמון הרקטור מסוף המאה ה-15 (165 במפה) ששימש כמגוריו ומשרדיו של שליט הרפובליקה של רגוזה, ומשמש כיום כמוזיאון. המנזר הדומיניקני נבנה בסוף המאה ה-14 במקביל לבניין החומות, נראה כחלק מביצורי העיר (106 במפה). במנזר כנסייה ובמרכזו חצר פנימית ובאר.
האיים
האיים האלפיטים (Elafitski otoci) והאי לוקרום (Lokrum איטלקית Lacroma), שנמצא מול חופי העיר העתיקה ושלא תמיד נכלל בארכיפלג, שייכים גם הם לעיר דוברובניק. שטחם הכולל של האיים פחות מ-30 קמ"ר ואוכלוסייתם מונה פחות מ-1,000 תושבים. האיים העיקריים הם האיים לופוד (Lopud איטלקית Isola di Mezzo) ששימש בעבר כבית חולים ותחנת הסגר, שיפן (Šipan איטלקית Giuppana) הגדול מבין האיים ואזור נופש לאצולת העבר, קולוצ'פ (Koločep, איטלקית Calamotta) שנמצא מול נמל גרוז' ויאקליאן (Jakljan). מקור שמם של האיים במילה היוונית Ελάφι (אלפי) שמשמעה צבי.
יהודי דוברובניק
הקהילה היהודית בדוברובניק קמה עם תום מסעי הצלב בסוף המאה ה-14. המסמך הראשון המזכיר יהודי, רופא במקצועו אשר שמו לא נמסר, הוא מ-1326. לאחר מכן נזכרו יהודים כתושבים ארעיים בעיר אשר עסקו במסחר, וב-1421 נזכר היהודי הראשון שהתגורר בה באופן קבוע. עם גירוש ספרד הגיעו לדוברובניק יהודים מספרד ומפורטוגל, הקהילה התמסדה ובראשה הועמד קונסול שהופקד על גביית המיסים. עלילת דם התרחשה בעיר בסביבות שנת 1502, כאשר רופא בשם משה מרליה ועשרה יהודים נוספים הואשמו ברצח אישה זקנה לצורכי פולחן. מרליה ושבעה מהנאשמים עונו והועלו על המוקד. עלילת דם נוספת הייתה ב-1622, קורבן העלילה היה הסוחר יצחק (איזאק) ישורון. הוא עונה קשות ונידון לעשרים שנות מאסר, אך המשפט נמשך ולאחר שלוש שנים, בשנת 1625, הוא שוחרר. במהלך כל תקופת המשפט נאסר על יהודי ראגוזה, כפי שנקראה העיר אז, להתגורר מחוץ לתחומי הגטו.
פייר וובו
קריירת מועדונים
ב-11 בספטמבר 2011, במסגרת המחזור הראשון של ליגת העל הטורקית, וובו כבש את שער הבכורה שלו במשחק הבכורה הרשמי שלו, בניצחון הביתי 2-0 על גלאטסראיי. ב-31 בינואר 2013, וובו חתם על חוזה לשנתיים וחצי במדי פנרבחצ'ה, עבור סכום העברה בסך 3 מיליון אירו. גם במועדונו החדש בטורקיה, וובו כבש את שער הבכורה שלו במשחק הרשמי הראשון בו שותף, בהפסדה הביתי של פנרבחצ'ה 2-1 לסיוואספור. ב-7 במרץ 2013, וובו כבש את השער היחיד במשחק הניצחון 1-0 מול המועדון הצ'כי ויקטוריה פלזן, והיה שותף להעפלת קבוצתו לשלב רבע הגמר של הליגה האירופית. בשלב הבא, כבש בפנדל בניצחון הביתי של פנרבחצ'ה 2-0 מול לאציו האיטלקית. ב-112 במאי 2013, וובו שיחק לראשונה במשחק הדרבי של איסטנבול, מול גלאטסראיי, הוא כבש את צמד שערי קבוצתו שניצחה 2-1. המשחק לווה באופן שערורייתי על ידי קריאות גזעניות של אוהדי פנרבחצ'ה, שהופנו עבור שחקני היריבה דידייה דרוגבה ועמנואל אבואה. את עונתו הראשונה בפנרבחצ'ה סיים וובו בזכייה בגביע הטורקי, ובעונה שלאחר מכן זכה עם קבוצתו באליפות. בקיץ 2015, וובו חתם בקבוצת אוסמנליספור. אחרי שנתיים, בהן אומסנלסיפור זכתה להצלחה גם במסגרת האירופית, חתם וובו בספטמבר 2017 במדי גזישהיר גזיאנטפ.
ח'ליפה
דיונים בנושא חידוש הח'ליפות
במחצית שנות ה-20 תנועת הח'ליפאת, ששאפה להשיב ליושנה את הח'ליפות הטורקית, התפשטה בקרב הטריטוריות הבריטיות באסיה. היא הייתה חזקה במיוחד בהודו, שם היא היוותה נקודה מלכדת עבור הקהילות המוסלמיות. פסגה כונסה בקהיר ב-1926 על מנת לדון בחידוש הח'ליפות, אך רוב הארצות המוסלמיות לא השתתפו ולא נעשה דבר ליישם את החלטות הפסגה.
היחס כיום של המוסלמים כלפי הח'ליפות
הח'ליפות, שפעם הייתה נושא למאבק ויריבות קשה בין השליטים המוסלמים, אינה קיימת מאז 1924. הסיבות למהפך זה מגוונות ומורכבות. לאחר מלחמת העולם הראשונה, רוב הארצות המוסלמיות נפלו בידיים זרות. לאחר מכן, העולם המוסלמי נוצר מחדש כיחידות לאומיות, והושפע רבות מפילוסופיות מערביות או סוציאליסטיות. חשיבות המסגדים והממסד הדתי ירדה בהרבה ברוב הארצות המוסלמיות, ולשלטון עלו אליטות פוליטיות וצבאיות שראו את האסלאם כעניין אישי ולא כבסיס לאחדות פוליטית או למדינה מודרנית. יתר על כן, יריבויות ישנות (בעיקר בעולם הערבי) מנעו שיתוף פעולה בין המדינות המוסלמיות.
התנועה ההוסיטית
הרקע לרפורמה
ניתן לקשור את עליית ההוסיטים אל הקרע הגדול בכנסייה הקתולית: הקרע הגדול בו הייתה נתונה הכנסייה המערבית מאז 1378 בשל יריבות בין שני אפיפיורים מתחרים החמיר ב-1409 כאשר נוסף אפיפיור שלישי שטען לתפקיד. מצב זה ערער את דימויה של הכנסייה והקל את המתקפות עליה מצד מתנגדיה. ועידת קונסטנץ בה הועלה הוס על המוקד כונסה ב-1414 בעיקר על מנת לפתור את המחלוקת ולהכריע על זהות האפיפיור.
יקום פורקן
יקום פורקן הן שתי ברכות תפילה יהודיות בשפה הארמית הנקראות על שם תחילתן במילים "יקום פורקן" ויסודן ככל הנראה בתקופת הגאונים. הקטע הראשון כולל ברכה לחכמי ארץ ישראל וחכמי בבל, לראשי הישיבות, הדיינים וכל לומדי התורה והשני כולל ברכה לקהל. שני הקטעים נאמרים אצל יהדות אשכנז לאחר קריאת התורה בתפילת שחרית של שבת, ואילו אצל יהודי פרובנס היה נאמר הקטע השני בלבד כחלק מברכת החודש. בקהילות אחרות לא מוכרת התפילה.
התנועה ההוסיטית
יחס היהודים לתנועה
בקרב קהילות יהודיות התנועה ההוסיטית נתפסה כמעין "התייהדות" של נוצרים המבקשים לחזור אל הנצרות הקדומה יותר, ואל מקורותיה היהודיים. כמו כן, יהודים ראו בתנועה ההוסיטית מרידה נגד הסמלים המובהקים של הכנסייה הקתולית, שבאה לידי ביטוי בניתוץ פסלים ובחזרה למקורות המקראיים של הדת. בכרוניקה 'גלגול בני חושים' (חושים היא מתן צורה עברית להוסיטים) שנכתבה בסוף המאה ה-15 על ידי זלמן מסנט גואר, תלמיד מהרי"ל, מתואר יאן הוס כמי שתקף בחריפות את הכמורה הקתולית בארצו על מנת "להגדיל אמונת ישראל".
ולופארק (לונדון)
תיאור המבנה והקמתו
המבנה מכיל כ-6,000 מקומות ישיבה לצופים, וכן בסמוך נערכו מרוצי אופני BMX במסלול שגם לצידיו כ-6,000 מקומות ישיבה לצופים. המתקן ממוקם בחלקו הצפוני של הפארק האולימפי, וכולל מסלול של 1.6 ק"מ לאופני שטח. המתקן הושלם בשנת 2011 בעלות משוערת של כ-105 מיליון ליש"ט. עלות זו כוללת את הקמת הוולודרום החדש, שתוכנן בעזרת רוכב האופניים כריס הוי. הוולודרום החדש תוכנן כך שיהיה המהיר בעולם מבחינת הפרקט ותנועת האוויר בו.
Hinoi Team
היסטוריה
5 חודשים מאוחר יותר, הסינגל השני של אסוקה "טאטא היטורי נו קימי" שוחרר. הסגנון המוזיקלי של הסינגל הזה היה שונה מאוד מקודמו והפופולריות של אסוקה גדלה מאוד. למרות הפופולריות העולה של אסוקה הסינגל השני שלה לא הצליח כמו קודמו והגיע רק למקום ה79.
השם של הקבוצה שונה מ"Hinoi Team" ל" HINOIチーム". לא הבדל גדול רק שכעת ה-team נכתב בקטקאנה.
ברכת תשובה
משמעות הברכה
הבקשה השלישית מבקשת תשובה "שלמה" - מכיוון שתחילת התשובה צריכה להיעשות על ידי האדם עצמו מתוך רצון לתיקון, והשלמתה נעשה בעזרת האל. ישנם כמה פירושים למושג "תשובה שלמה". הרמב"ם מבאר שכשמזדמן לאדם לעשות שוב את החטא שחטא בו, והתאווה והיצר לעשות את החטא חזקים כמו בזמן עשיית החטא, ובכל זאת נשמר מלעשות את החטא - זוהי תשובה שלמה.
נועה סתת
ביוגרפיה
סתת החלה את דרכה בבית הפתוח ב-1999 כחניכה בתוכנית הנוער והצעירים, בשנת 2001 הצטרפה לוועד המנהל של העמותה, ועמדה בראשו במשך שנתיים בשנים 2004–2006. בשנים 2008-2006 הובילה את המאבק של הבית הפתוח לקיום מצעד הגאווה ברחובות ירושלים, כפי שניתן לראות בסרט התיעודי "ירושלים גאה להציג". על מאבקה המתמשך הייתה מועמדת לתואר "אשת השנה" של זכיינית השידור קשת בשנת 2007. במהלך המאבק נחשפה סתת לאיומים רבים על חייה וחיי משפחתה, ובכלל זה אף הוטלה עליה קללת פולסא דנורא.
בספטמבר 2006 התמנתה למנכ"לית עמותת "הבית הפתוח בירושלים לגאווה ולסובלנות". בינואר 2008 הודיעה על התפטרותה מתפקידה לנוכח חילוקי דעות בינה לבין ועד העמותה, וההתפטרות נכנסה לתוקף באפריל של אותה שנה.
Halo 3: ODST
מצב מרובה משתתפים
ב-Halo 3: ODST הוצג מצב חדש "Firefight" מצב זה הוא co-op של עד ארבעה שחקנים, במצב זה צריך לשרוד את גלי המתקפות של הקובננט עד סוף הקרב.
אודיו
המוזיקה הייחודית למשחק זה יצר מרטין אודונל. הפסקול מכיל נגינות פסנתר שיוסיפו מתח ולחץ למשחק ויתנו הרגשה של בדידות. המדובבים במשחק הם הכוכבים המככבים בתוכנית פיירפליי, נתן פיליון, אדם בולדווין, אלן טאדיק וטריסיה הפלר.
תא טלפון (סרט)
תא טלפון (באנגלית: Phone Booth) הוא סרט מתח בכיכובו של קולין פארל. הסרט נכתב על ידי לארי כהן, ובוים על ידי ג'ואל שומאכר. יצא לאקרנים ב-4 באפריל 2003.
מסירות נפש ביהדות
בימי מסעי הצלב
יעקב כ"ץ והרב חיים סולובייצ'יק (היסטוריון) טענו כי קידוש השם באשכנז מאופיין בפסבדו-הלכה. הומצאו אף ברכות לשחיטה על קידוש השם, ואף הסכין נבדקה, כדי להבטיח את "כשרות השחיטה". לפי טענה זו, מדובר בהתנהגות מעין-הלכתית שמקורה אינה תורני אלא עממי. לעומתם, טענו אברהם גרוסמן, ישראל משה תא שמע ומ"י בן-גדליה כי קידוש השם באשכנז נשען על בסיס הלכתי מוצק, לפי דרך לימוד ההלכה שהייתה נהוגה באותה תקופה. אגדה על מסירות נפש שנפוצה במאה ה-13 היא הסיפור על רבי אמנון ממגנצא המהווה בסיס לפיוט ונתנה תוקף.
בתקופות מאוחרות
ביטוי לתחושה שהמוות בשואה, על אף מאפייניו השונים, מהווה חוליה בשרשרת קידוש השם ההיסטורית נתן הרב אלחנן וסרמן, מגדולי הרבנים שנספו בשואה, בדברים שתועדו מפיו ערב הוצאתו להורג עם תלמידיו:
זאב זיוון
זאב זיוון (נולד ב-15 בפברואר 1946) הוא חוקר, מורה ומרצה מן החוץ לגאוגרפיה באוניברסיטת בן-גוריון בבאר שבע.
אבן פינה
מקור מנהג הנחת אבן הפינה הוא עתיק, אם כי לא ידוע בדיוק מתי החל. בימי קדם טמנו מתחת לאבן הפינה את המנחות לאל כדי שיאשר את בניית המבנה. בסיפור גילגמש נזכרת 'מגילת היסוד' שנטמנה על ידי גילגמש בתוך אבן הפינה בחומת ארך ובה מסופרים עלילותיו.
אלכסנדר מחייה
אלכסנדר מחייה סאבאלסה (בספרדית: Alexander Mejía; נולד ב-11 ביולי 1988) הוא כדורגלן קולומביאני המשחק בקלוב ליברטד. לזכותו 25 הופעות בנבחרת קולומביה.
מיקאל פיאטרוס
אורלנדו מג'יק
פיאטרוס שב לשחק כעבור מספר שבועות ושב לכושרו הרגיל. בנוסף לכך, הוביל את הקבוצה לגמר ה-NBA נגד לוס אנג'לס לייקרס, כשבגמר המזרח, קבוצתו מדיחה את קליבלנד קאבלירס ואת ה-MVP של העונה, לברון ג'יימס.
מנהלת תיאום וקישור
פיגועים במת"קים
המת"קים, כחלק ממנגנון השליטה הישראלית ביהודה ושומרון, מהווים מטרות לפגיעה על ידי ארגוני טרור פלסטיניים.
מרי סרנהולט
ביוגרפיה
היא הייתה מנחה של מספר תוכניות טלוויזיה ובשנת 2015 החליפה זמנית את אנייטה חדין בתוכנית "המבצר".
הוועדה המדעית-הומניטרית
היסטוריה
החברים המקוריים בוועדה המדעית-הומניטרית היו הרופא מגנוס הירשפלד, המו"ל מקס שפור, עורך הדין אדוארד אוברג (Oberg) והסופר פרנץ יוזף פון בילוב (von Bülow). הסופר אדולף בראנד , הסקסולוג בנדיקט פרידלנדר והעיתונאי קורט הילר הצטרפו אל הארגון בהמשך. הסיבה להקמת הוועדה הייתה להביא לביטול בסעיף 175 לחוק העונשין הגרמני, אשר אסר על יחסים אינטימיים בין גברים והענישה הייתה מאסר.
הקונסרבטואר הלאומי הגבוה לאמנות הדרמה
כניסה לתיאטרון מקצועי
תלמיד היוצא מלימודי אחד משני הקונסברטוריונים המרכזיים, זוכה לתמיכה בת שלוש שנים. וכך שחלק משכרו ממומן בידי המדינה. בדרך זו נוצר מצב של היצע איכותי בתחום המשחק, ובמקביל גם חיסכון תקציבי לבמאי ולמנהלי התיאטרונים. בצורה זו מוצאים את תלמידי בתי הספר האלה מופיעים בתיאטרונים המקצועיים, כמו תיאטרון הקומדי פראנסז, תיאטרון נאנטר-אמנדיה ועוד.
אצל הדודה והדוד
רקע
השיר נכלל באלבומו השלישי של סנדרסון, "חכם על קטנים". סנדרסון הבהיר שהעלילה מומצאת ולא נובעת מניסיון אישי. השיר התחיל מאליטרציה שמצאה חן בעיניו ("הדודה והדוד"), וסביב זה הוא בנה את כל הסיפור. הוא סיפר:
המוזיאון הארכאולוגי של האטיי
המוזיאון הארכאולוגי של האטיי (בטורקית: Hatay Arkeoloji Müzesi) הוא מוזיאון לארכאולוגיה השוכן בעיר אנטקיה, עיר הבירה של חבל האטיי שבטורקיה. המוזיאון ידוע באוסף הפסיפס הגדול של ממצאים מהתקופות הרומית והביזנטית.
חיים הזז
לאחר עלייתו לארץ ישראל
ב-1968 ראתה אור בהוצאת עם עובד המהדורה המתוקנת של כל כתבי חיים הזז, ב-12 כרכים. במשך למעלה משנתיים ערך הזז את כתביו, קיצץ ושינה, הרחיב ותיקן, וביקש להביא לפני הקורא העברי את יצירתו, כשהיא נקייה מפגמים ומותאמת לרוח הזמן. במהדורה זו, ראה הזז את אחת מפסגות יצירתו. עם זאת, חוקרי ספרות אחדים ביקרו את עריכת הכתבים, וסברו שהזז שגה במקרים מסוימים כשהחליט לשנותם.
חיים אישיים
הזז נפטר ב-24 במרץ 1973, שבועות אחדים בלבד לאחר שראה אור קובץ סיפוריו האחרון, "אבן שעות", ונטמן בטקס ממלכתי בבית הקברות בהר הזיתים.
אדר א'
שמותיו
בהלכה נקרא אדר זה בשם "אדר ראשון" או "אדר הראשון", ובלשון חז"ל הוא נקרא גם "אדר הסמוך לשבט". היות שהוא מתווסף ללוח השנה רק בשנה מעוברת, נקרא חודש זה גם "חודש העיבור".
מצבים מיוחדים
תופעה אפשרית נוספת היא, לידת תאומים בליל ראש חודש אדר בשנה פשוטה. אם אחד ייוולד קודם שקיעת החמה (כלומר, בל' שבט), והשני - לאחריה (כלומר, בא' אדר), יחוגו התאומים את בר המצווה שלהם, בהפרש של חודש זה מזה, אם תחול בר המצווה בשנה מעוברת. האחד בל' שבט, והשני בא' אדר ב'.
סאלאר דה אויוני
סאלאר דה אויוני (בספרדית: Salar de Uyuni או Salar de Tunupa; "מדבר המלח של אויוני") הוא מדבר מלח בדרום-מערב בוליביה. שטחו 10,582 קמ"ר, והוא מדבר המלח הגדול בעולם. סלאר דה אויוני מהווה חלק מרכס הרי האנדים, וגובהו כ-3,650 מ' מעל פני הים.
סלמנדרה מצויה
סלמנדרה מצויה (שם מדעי: Salamandra infraimmaculata), מין במשפחת הסלמנדריים החי בצפון המזרח התיכון ובטורקיה. גבול התפוצה העולמי הדרומי שלו הוא בצפון ארץ ישראל (בכרמל ובגליל). הסלמנדרה נתונה בסכנת הכחדה בישראל ומוגדרת מין מוגן. בעבר היא סווגה כתת-מין של הסלמנדרה הכתומה שחיה באירופה (Salamandra salamandra), אך מחקר גנטי הגדיר מין זה כמין נפרד לאחרונה. השם העממי המקובל למינים השונים של הסוג סלמנדרה (Salamandra) הוא סלמנדרת האש (Fire salamander).
אוכלוסיות הסלמנדרה מתרכזות בעיקר סביב מקווי מים מתוקים קטנים, שלוליות גדולות ונחלים עתירי גבים, בהם הן מתרבות. בישראל הסלמנדרות מתרבות גם במקווי מים זמניים ובשלוליות חורף, ומציגות התאמות אבולוציוניות מגוונות להתמודדות עם זמניות בית הגידול.
תזונה
ראשני הסלמנדרה חיים בבריכות מים מתוקים וטורפים את רוב המינים הקטנים מהם החיים באותן בריכות, כולל סרטנים קטנים ממחלקת הסרטנים הירודים או שטרגליים, זחלי יתושים, ראשני צפרדעים וקרפדות. ראשני הסלמנדרה מאוד אגרסיביים זה כלפי זה ולעיתים קרובות ראשנים גדולים יטרפו ראשנים קטנים יותר (תופעה זואולוגית נפוצה הקרויה קניבליזם). בעוד קניבליזם עשוי להיות הכרחי עבור הישרדות הראשנים בתנאים מסוימים, הראשנים מפנים התנהגות אגרסיבית זאת כלפי ראשנים אחרים רק בהתאם למידת הקרבה הגנטית בין השניים, כלומר, התוקפנות נמוכה ביותר בין אחים וגבוהה ביותר בין ראשנים שאינם קרובים גנטית (ראו גם ברירת שארים).
הבוגרים חיים על היבשה וניזונים מחרקים, שלשולים, חשופיות, חלזונות קטנים, רבי-הרגליים, סרטנאים ואף מפרטי סלמנדרה צעירים.
ז'אק דשנו
ביוגרפיה
ב-2007 הוא הקים חברה הנקראת "JDx performance" העוסקת בניהול ספורט ובתקשורת.
שרון אייל
ביוגרפיה
בשנת 2000 החלה אייל ליצור עבודות כוריאוגרפיות ללהקת בת שבע. היא יצרה עבודות לאנסמבל בת-שבע, ללהקת מחול בת-שבע ועבודות סולו אישיות. בקיץ 2004 הוצגה עבודתה "Love" בפסטיבל ג'ייקובס-פילו היוקרתי בארצות הברית.
מרק הוליוודי
מרק הוליוודי הייתה למעשה גרסה מחודשת לתוכנית ששודרה בעבר ב ונקראה "המרק" (Talk Soup). התוכנית לא זכתה להצלחה מיידית אך עם הזמן הפכה לתוכנית השלישית הכי נצפית בערוץ.
ג'ויס באיירז
עונה ראשונה
בעונה הראשונה, ג'ויס באיירז מתוארת כאם חד הורית חביבה, אכפתית, ולעיתים מרושעת שעובדת בחנות כללית במרכז העיר הוקינס, שחיה עם בניה ג'ונתן וויל. משתמע שיש לה היסטוריה של בעיות פסיכולוגיות.
כאשר בנה ויל נעלם, ג'ויס מזהירה מיד את מפקד המשטרה של הוקינס, ג'ים הופר. בהתחלה הופר מבטל את חששותיה, ומציע שויל עשוי להיות עם אביו לוני. מאוחר יותר הופר משתכנע שויל נעדר לאחר שמצא את אופניו נטושים באזור מיועד שהילדים קראו לו מירקווד.
כשגופתו של ויל נמצאה באגם, ג'ויס מעוררת ספק שהתיאוריות שלה נכונות, אך מחזיקה בתקווה שמה שמצאו באגם לא הייתה גופתו של ויל. אלא גופתו של ילד אחר או גופה מזויפת. לוני בא לבקר ולהרגיע אותה, אבל כשהוא רואה מה היא גילתה, הוא אומר לה לוותר על כך בגלל שאמונתו שויל באמת איננו. גם ג'ויס וגם ג'ונתן מתפוצצים לעברו ואומרים לו לעזוב, ומתחילים לעבוד יחד כדי לחשוף עוד מהתעלומה. בינתיים, הופר מגלה שהבית שלו נפגע והולך לבדוק מה מצבה של ג'ויס.
עונה שנייה
בעונה השנייה של דברים מוזרים, המתרחשת כמעט שנה לאחר אירועי העונה הראשונה, ג'ויס מוצגת בשמחה יוצאת עם דמות חדשה; בוב ניובי, אחד מחבריה לכיתה בתיכון. בוב מתואר כחנון חביב שנהנה לפתור חידות ושונא סרטי אימה. עדיין בטראומה מאירועי העונה הראשונה, נראה שג'ויס מגוננת יתר על המידה על בנה ויל ולא נותנת לו עוד לרכוב ברחבי העיר בעצמו. עם הופר, ג'ויס לוקחת את ויל באופן קבוע למעבדת הוקינס, שם רופאי המעבדה עוקבים אחר בריאותו ומצבו הנפשי. לאור ניסיונה בעבר במעבדה, ג'ויס אינה סומכת על המנהל החדש של המעבדה, ד"ר סם אוונס, שהחליף את ד"ר מרטין ברנר בעקבות היעלמותו.
עונה שלישית
ג'ויס והופר הולכים ליריד הוקינס כדי למצוא את ילדיהם. בזמן שהם מחפשים את הילדים שלהם הם שומעים רוסים מדברים על ילדים בקניון ונוסעים לשם. ג'ויס והופר מתאחדים ועליהם מוטלת המשימה לסגור את הפורטל הפוך מתחת לאדמה.
דברים זוטא
תפוצה ומובאות
המדרש היה נפוץ באשכנז בסביבות המאה ה-13, וכל המובאות הישירות ממנו הן מאזור זה ומהתקופה הזו. המקור העיקרי שמצטט ממנו הוא ילקוט שמעוני.
היצרות תעלת השדרה
הטיפול עשוי לכלול תרגילי מתיחה, תרופות, סדים או ניתוח. היצרות תעלת השדרה שכיחה בעד 8% מהאוכלוסייה, בעיקר אצל אנשים מעל גיל 50. נשים וגברים סובלים מתופעה זו במידה שווה. היצרות תעלת השדרה תוארה לראשונה ב-1803 על ידי אנטואן פורטל, אך למעשה ראיות לקיום התופעה קיימות עוד מימי מצרים העתיקה.
טומוגרפיה ממוחשבת
בדיקת הטומוגרפיה ממוחשבת מתבצעת לאחר הזרקת חומר ניגוד אל תוך נוזל המוח והשדרה. בדיקה זו אפקטיבית במיוחד כאשר מדובר בהיצרות צידית של תעלת השדרה, כלומר שינוי ברוחבה של תעלת השדרה ולא באורכה. בדיקה זו היא הכרחית לאנשים שלא יכולים מכל סיבה שהיא לעבור בדיקת דימות תהודה מגנטית, למשל לאחר השתלת קוצב לב.
מנזר טאקצאנג
מנזר טקצאנג (בדזונגקה: སྤ་གྲོ་སྟག་ཚང་, בתרגום לעברית: קן הנמר), הוא אתר בודהיסטי קדוש הממוקם על צלע הצוק של עמק פארו העליון בבהוטן. האתר נחשב לידוע מבין שלוש עשרה מערות קן הנמר בטיבט ההיסטורית שבהן פדמאסמבהאבה (יוגי ורב-אמן טנטרה, אשר הביא את הבודהיזם הטנטרי לטיבט) תרגל ולימד את וג'ריאנה (זרם בודהיסטי נפוץ).
פרנצלאואר ברג
פרנצלאואר ברג כיום
כיום ישנם ברובע פאבים, מסעדות, בתי קפה, גלריות וחנויות קטנות היוצרים אווירה ייחודית לברלין, ביום ובלילה.
פלורידה קיז
היווצרות האיים
איי הקיז, הם איים מסוג קי - איים שנוצרו מהצטברות חול, לשלשת ציפורים, עלים ורקב עצים (בעיקר עצי מנגרוב) על שוניות אלמוגים.
שרון ששון
ששון שיחק עונה אחת ברוסיה עם ממוצעים של למעלה מ-30 דקות ו-17 נקודות למשחק. בסוף אותה עונה הוא שוחרר מהקבוצה והצטרף למכבי תל אביב כאשר חתם לשלוש שנים בקבוצה. ב-9 באוגוסט 2007 חתם בהפועל ירושלים עימה זכה בגביע המדינה לעונת 2007/8, תוך שהוא קולע בגמר 15 נקודות. ששון עזב את ירושלים לאחר שלוש שנים בשנת 2010 וחתם בבני השרון.
מועדון החשישאים
יצירות של חברי מועדון החשישאים
וריאציה נוספת לאותו הנרטיב ניתן למצוא בסיפורו של נרוואל "הסיפור על ח'ליף חכים" מ 1847. בסיפור הח'ליף פוגש דייג ושניהם אוכלים חשיש. הח'ליף חוזה בזמן השיכרון שהוא הפך לאל וכאשר חזר לארמון, רצה להתחתן עם אחותו. הוזיר שלו יחד עם משפחתו מכניסים אותו לבית משוגעים. מתחזה מסתורי לחכים תופס את מקומו בשלטון. החליף האמיתי פותח במרד ותופס את השלטון לידיו בחזרה. אחותו מתאהבת במתחזה, אשר נתגלה כאותו הדייג, איתו חכים לקח חשיש. היא משכנעת אותו להרוג את חכים והוא עושה זאת לפני שמגלה שזה בעצם אותו חבר, אשר אכל איתו חשיש. נרוואל בהחלט היה במועדון והיו לו עוד הזדמנויות במהלך טיוליו לקחת את הסם. עבודתו מלאה בניסיונות להבין את טבעם של החלומות והחיים הדואלים שהסמים מספקים. מצב חלומי זה של נרוול שנגרם על ידי חשיש הוא זה שמורו הבחין כשיגעון.
האוריינטלות של מועדון החשישאים
ב-1809 סילבסטר דה סאסי, אחד ממייסדי הלימודים האוריינטלים באירופה נתן הרצאה על "האיש הזקן על ההר" חסן-י סבאח, מייסד מסדר החשישיון בימי הביניים, שהיה מצביא מפלג האִסמאעיליה, כופר באסלאם האורתודוקסי. הוא גר במצודה העתיקה אַלַמוּת באזור שהיום נמצא בגבול טורקיה ואיראן. אל-צבאח יצא למלחמות נגד הטורקים והצלבנים ועל פי האגדה שלח את הלוחמים שלו לזרוע פחד באירופה הנוצרית. גם בוקצ'יו וגם דנטה לפני כן השתמשו בנרטיב של סימום וגן עדן מזויף בסיפורים שלהם, אך שם הסם לא הוזכר, עד להרצאתו של סאסי. סאסי הציע שמקור המילה חשישיון הוא חשיש, אותו הוא קישר לאגדה על חסן-י סבאח, שסימם את החיילים שלו והביא אותם לגן, כאשר הם האמינו שמדובר בגן עדן, והדרך היחידה בשבילם להגיע לשם שוב, הייתה להישאר נאמנים לחסן. על פי סאסי לחשיש השפעה דומה לזו של אופיום, והנאה מוגברת שנגרמת משימוש יתר, יכולה לגרום לאיבוד הזיכרון, יכולת החשיבה ואפילו למוות. הסם אף גרם לחשישיונים לבצע מעשים אכזריים ביותר נגד נוצרים ומוסלמים, אותם חסן רצה לכבוש. אותו רודן אוריינטלי, נתפס בעיני האמנים הצרפתים אשר השתייכו למועדון החשישאים, כמין דנדי של ימי הביניים, שניסה לספק את הפנטזיות על המרד דרך מעשי טרור אסתטיים ושימוש בחשיש. הם האמינו שהרודן יכול לנצח את הכוחות של העולם הגשמי דרך שימוש בחשיש. היום החוקרים לא מסכימים על הקשר הלשוני בין חשיש לחשישיון, מכיוון שבערבית חשיש (حشيش) זה כל עשב ודשא ולא רק קנאביס, אותו מוסלמים גם קראו בשם יבנת על קונבוס (מערבית הבת של קנאביס). מקור המילא הוא יווני, הרודוטוס הזכיר את הסם בהקשר לסקיטים אשר עשו אמבטיות חמות עם אדים של עשב נשרף, אשר גרם להם הנאה. הסיפורים מסיפורי אלף לילה ולילה שהיו מאוד מפורסמים באירופה של מאה ה 19 יכולים לתת אינדיקציה על איך חברי המועדון התייחסו לחשיש מנקודת מבט אוריינטלית. ישנם שני סיפורי חשיש ביצירה: "סיפור על אוכל החשיש", אשר נרדם וחולם על כך שהוא שליט חזק ועל אהבה עם אישה, ולאחר מכן מתעורר ערום במקום ציבורי. הסיפור השני "סיפור על שני אוכלי החשיש" מפתח את אותו קו המחשבה על אי יכולת להבדיל בין מציאות לחלום, אשר ניתן לראות גם בכתיבתם של חברי מועדון החשישאים.
היער הלאומי אומפקווה
היער הלאומי אומפקווה (באנגלית: Umpqua National Forest) הוא יער לאומי של ארצות הברית המכסה שטח בן 3,979 קמ"ר ברכס קסקייד בדרום מדינת אורגון במחוזות דאגלס, ליין וג'קסון, וגובל בפארק הלאומי קרייטר לייק. היער מחולק מנהלית לארבעה אזורים: קוטג' גרוב (Cottage Grove – "פרדס הבקתה"), דיימונד לייק (Diamond Lake – "אגם היהלום"), נורת אומפקווה (North Umpqua – "צפון אומפקווה") וטילר (Tiller). היער מנוהל על ידי שירות היערות של ארצות הברית, כשהמשרד המנהל את היער שוכן ברוזברג.
גאוגרפיה
מחקר שנערך ביער ב-1993 העריך שסך כל השטח של יערות ראשוניים ביער הוא 2,166 קילומטרים רבועים. שמתוכם 333 קילומטרים רבועים הם יערות של צוגה הררית (Tsuga mertensiana).
בעלי חיים
היער הלאומי אומפקווה הוא משכנם של 250 מינים של בעלי חיים. יונקים גדולים כדוגמת איילים קנדיים, איילים, דובים שחורים אמריקניים פומות ההרים, סנאים, שועלים, דביבונים מצויים ועטלפים נתמכים על ידי בתי הגידול המגוונים של היער. מדי פעם ניתן לצפות ביער בעופות דורסים דוגמת דורסי לילה, עיטים שלכים ואפילו בזים נודדים. מינים שונים של סלמון וטרוטה שוחים, ניזונים ומתרבים בנהרות ובנחלים שביער.
אזורי טבע בראשיתיים
בתוך היער הלאומי אומפקווה שלושה אזורי טבע בראשיתיים מוכרים רשמית שהם חלק מהמערכת הלאומית לשימור אזורי טבע בראשיתי:
בית סאחור
היסטוריה
בעקבות ייחוס אירוע סגידת הרועים למקום, בנתה בו הלנה אם הקיסר קונסטינוס מנזר. כיום ידוע מקום זה כ"מערת הרועים".
ערים תאומות
הערים התאומות של בית סאחור הן:
חולית (סיני)
חולית היה קיבוץ, שכונה חולית על שם אופייה החולי של הקרקע בה הוקם.
היסטוריה
ראשיתו של היישוב כהיאחזות נח"ל שהוקם כמאהל בחולות פתחת רפיח ונקרא "אחימר". בראשיתה, אוכלסה חולית על ידי בני גרעין, בתנועת הצופים, משרתי שנת שירות ונקלטים. הגרעין הראשון של חולית כונה "חולית", והגרעין השני "הכימתוק", כהיפוך לשם ההיאחזות. בדצמבר 1975 החליט איחוד הקבוצות והקיבוצים באופן רשמי על הקמת היישוב. ועדת השמות הממשלתית קבעה עוד קודם לכן את שם היישוב כ"חולית". בניית היישוב כחלק מחבל ימית נעשה באמצע 1977 וגרעין הנח"ל התיישב בו ביולי 1977. מיקומו המדויק של הקיבוץ היה באמצע הדרך ליד הכביש המקשר בין קיבוץ סופה למושב חרובית. בינואר 1978 החליט איחוד הקבוצות והקיבוצים על איזרוח היישוב והיא אוזרחה לקיבוץ ב-17 בינואר 1978, בטקס צנוע בגלל המשא ומתן עם מצרים שהתנהל אז.
רודולף הס
תפקידיו במפלגה הנאצית
ב-1923 השתתף בפוטש במרתף הבירה, שבו ניסתה המפלגה הנאצית לעלות לשלטון. הס הושם בכלא לנדסברג יחד עם היטלר. בתאם המשותף הוא שיכתב את ספרו של היטלר מיין קמפף, הוסיף לספר מידיעותיו על ה"לבנסראום" ותפקידה ההיסטורי של האימפריה הבריטית, והציע דרכים לשיפור פני המפלגה.
"משימת השלום"
בניגוד לטענה שהיטלר לא ידע על יוזמת השלום של הס, טוען ההיסטוריון פיטר פדפילד, כי הס נשלח בשמו של היטלר עם הסכם שלום מפורט, שלפיו ייסוגו הנאצים ממערב אירופה, בתמורה לנייטרליות בריטית במתקפה קרובה של גרמניה על ברית המועצות. לדברי ההיסטוריון הבריטי, צ'רצ'יל סירב לקבל את ההסכם משום שרצה לערב את ארצות הברית במלחמה, כדי להביס את היטלר, שבו הוא לא בטח.
יוסף אליהו שלוש
יוסף אליהו שלוש (1870, יפו – י"א באב ה'תרצ"ד, 23 ביולי 1934, תל אביב) היה ממייסדי תל אביב, יזם, סוחר ותעשיין.
קורות חיים
בימי הגירוש, ביקר אותו מאיר דיזנגוף שעמד באותה תקופה בראש גולי תל אביב. בספר זכרונותיו עם תל אביב בגולה רשם דיזנגוף על הביקור:
בשנת 1931 פרסם את ספרו האוטוביוגרפי "פרשת חיי", המכיל תיאורים של פרשיות רבות מחייו בארץ, החל בימיו כילד ביפו ועד לאחר מאורעות תרפ"ט. בספר הוא מותח ביקורת על יחסם של מנהיגי היישוב לערביי ארץ ישראל: התעלמות מקיומם והזנחת יחסי השכנות
אני מאשים...!
תוכן המאמר
בין היתר כתב זולא (המאמר השלם ארוך מאוד):
נבחרת קנדה בהוקי קרח
1920 - 1954: שליטה בהוקי קרח העולמי
ב-1930 השתתפה קנדה באליפות העולם הראשונה של פדרציית ההוקי קרח הבינלאומית. למעשה הייתה קנדה, שיוצגה על ידי קבוצה מטורונטו, הנציגה הלא אירופית היחידה בטורניר, ושיחקה משחק אחד בלבד מול נבחרת גרמניה שזכתה בבית המוקדם שכלל את הנבחרות האירופיות. קנדה הביסה את גרמניה 1:6 וזכתה באליפות.
1963 - 1970: נבחרת לאומית ייעודית
באוור המשיך לנהל מקצועית את נבחרת קנדה לאורך שנות ה-60, אולם יחסית לתקופה בה יוצגה קנדה על ידי מועדונים התגלתה נבחרת קנדה הייעודית ככישלון מקצועי יחסי. על פי ספר שכתב עליה קונאקר ב-1970, הייתה הנבחרת חזקה בשער ובהגנה. חולשתה העיקרית הייתה בחלק ההתקפי - היעדרו של חלוץ שיבלוט מעל האחרים, והיעדרו של מגן שיידע להעביר את כובד המשחק במהירות מהגנה להתקפה. הישגיה היו מדליות ארד באליפויות העולם של 1966 ו-1967, ומדליית ארד אולימפית באולימפיאדת גרנובל (1968). ביתר שנות העשור מאז הקמתה סיימה נבחרת קנדה במקום הרביעי את אליפויות העולם ולא זכתה במדליה.
1970 - 1976: הפרישה מהמפעלים הבינלאומיים וסדרת הפסגה
למרות זאת, תקופת הפרישה מהמפעלים הבינלאומיים הרשמיים לא הייתה חפה מפעילות בינלאומית - למעשה, באותה תקופה השתתפה קנדה במפעלים בלתי רשמיים ששינו את נוף ההוקי קרח העולמי.
גביע קנדה 1976
קנדה אכן הציגה בטורניר את מיטב כוכביה משתי הליגות. כך למשל נכללו בנבחרת כוכביה של בוסטון ברואינס, בובי אור ופיל אספוזיטו שכיכב גם בסדרת הפסגה של 1972, יחד עם כוכבי NHL אחרים שהיו הכוכבים המרכזיים בקבוצותיהם - בובי קלארק, ז'ילבר פרו ומרסל דיון, ולצידם כוכבים שערקו ל-WHA ובראשם הכוכב הגדול של הליגה, בובי האל. גם נבחרות אחרות שהיו להם שחקני NHL ו-WHA, כמו ארצות הברית ושוודיה, כללו אותם בנבחרות שהרכיבו לטורניר.
תחילת שנות ה-80
באולימפיאדת לייק פלאסיד (1980) חזרה קנדה למסגרת האולימפית לאחר 12 שנה. היא הביסה בבית המוקדם את הולנד, יפן ופולין החלשות, אך נוצחה על ידי יריבותיה העיקריות, ברית המועצות ופינלנד, החמיצה את העלייה לבית הגמר של הטורניר וסיימה אותו במקום השישי - המקום הנמוך ביותר של קנדה באולימפיאדה עד אז.
אולימפיאדת קלגרי - האולימפיאדה המקצוענית הראשונה
לאחר המחלוקת בדבר הגדרת שחקנים מקצוענים שהעיבה על אולימפיאדת סראייבו ארבע שנים קודם לכן, קיבל הוועד האולימפי הבינלאומי ב-1986 החלטה מהפכנית - לפתוח את האולימפיאדה לכל הספורטאים, בכפוף להחלטת הגוף העליון בכל ענף. פדרציית ההוקי קרח הבינלאומית אימצה את ההחלטה ופתחה את טורניר ההוקי קרח האולימפי לשחקנים מקצוענים. בכך הפך טורניר ההוקי קרח באולימפיאדת קלגרי (1988) לטורניר האולימפי המקצועני הראשון באופן רשמי.
סוף שנות ה-80
סטיב אייזרמן, שכבר הפך לכוכב מהשורה הראשונה במדי דטרויט רד וינגס, חזר לנבחרת לשתי אליפויות העולם ב-1989 ו-1990, שבשתיהן שימש כקפטן במשותף עם שחקנים וותיקים ממנו. קנדה זכתה במדליית כסף ב-1989, כשבמדיה כיכב באותה אליפות מרק מסיה מאדמונטון אוילרס. מסיה, מהחלוצים הבולטים בליגה בשנות ה-80, כיכב בנבחרת פעמיים בגביע קנדה, אך זו הייתה לו הופעה ראשונה באליפות העולם של פדרציית ההוקי קרח הבינלאומית.
אולימפיאדת אלברוויל עד אמצע שנות ה-90
בגלל השבתת ה-NHL בתחילת עונת 1995 והתמשכות העונה עקב כך, שלחה קנדה נבחרת נטולת שחקני NHL לאליפות העולם ב-1995. הנבחרת, שהורכבה משחקני ליגות משניות ומשחקני הנבחרת החובבנית ששיחקה בטורנירים בלתי רשמיים, הספיקה כדי להגיע לחצי הגמר ולזכות במדליית הארד.
גביע העולם בהוקי קרח 1996 ואליפות העולם 1997
שער של סטיב אייזרמן בהארכה הביא לקנדה ניצחון 3:4 במשחק הראשון, אך לאחר מכן נוצחה קנדה בשני המשחקים הבאים ונאלצה להסתפק במקום השני.
אולימפיאדת נאגנו ותחילת עידן ה-NHL באולימפיאדה
קנדה, שהייתה מועמדת בעיני רבים לזכייה במדליית הזהב, נכשלה במשימתה למרות הופעה משכנעת בשלב הבתים, שכללה ניצחון גבוה ארצות הברית וניצחון גם על שוודיה החזקה. ברבע הגמר גברה על קזחסטן החלשה יחסית, אך בחצי הגמר נתקלה ביריבה ראויה - נבחרת צ'כיה. קנדה נקלעה לפיגור ונזקקה לשער של טרוור לינדן סמוך לסיום כדי לכפות הארכה. לאחר שזו הסתיימה ללא שערים, התייצבו שתי הנבחרת לדו-קרב מכות עונשין. שחקני קנדה החמיצו את כל מכות העונשין שלהם מול השוער הצ'כי דומיניק האשק, ומכת עונשין מוצלחת יחידה של הצ'כים הספיקה כדי להדיח את קנדה ולמנוע ממנה הופעה בגמר האולימפי. קנדה נוצחה בהמשך גם במשחק על מדליית הארד על ידי פינלנד, וסיימה את המשחקים ללא מדליה כלל.
אולימפיאדת סולט לייק סיטי - זהב אולימפי אחרי 50 שנה
לאולימפיאדת סולט לייק סיטי (2002), האולימפיאדה השנייה שנפתחה לשחקני NHL, שלחה קנדה שוב נבחרת עמוסה בכוכבי על. ויין גרצקי, שפרש ממשחק פעיל ב-1999, מונה למנהל המקצועי של הנבחרת לאולימפיאדה, ומאמנה היה פאט קווין, אחד ממאמני הצמרת ב-NHL. את עיקר העניין בנבחרת ריכז הכוכב הוותיק מריו למיה, ששב ב-2000 מפרישה של 3 שנים במהלכן נלחם במחלת הלימפומה ושב להפגין יכולת משובחת במדי פיטסבורג פינגווינס. גרצקי וקווין מינו את למיה לקפטן הנבחרת, ולקפטנים חלופיים מונו כוכבים וותיקים נוספים כסטיב אייזרמן מדטרויט רד וינגס, כריס פרונגר מגינה של סנט לואיס בלוז, ג'ו סאקיק כוכב ההתקפה של קולורדו אוולאנש ומייקל פקה חלוצה המרכזי של ניו יורק איילנדרס.
קנדה החלה רע מאוד את שלב הבתים, עם תבוסה 5:2 לשוודיה, ניצחון קשה 3:2 על נבחרתה החלשה יחסית של גרמניה ותיקו 3:3 מול האלופה האולימפית היוצאת צ'כיה. המאפיין העיקרי שבלט לעין במשחקה של קנדה היה חולשתה במשחק ההגנה, ובפרט חולשתו של השוער קרטיס ג'וזף, אחד מגדולי שוערי ה-NHL באותה תקופה. לבסוף החליט הצוות המקצועי של קנדה להוציא את ג'וזף משערה של קנדה ולתת את התפקיד למחליפו, שוערה של ניו ג'רזי דווילס מרטן ברודר. ברודר הפגין יכולת משופרת בהרבה, ונשאר בשערה של קנדה בשלבים המכריעים של הטורניר.
עקרון פרמה
חוק סנל כמסקנה מעקרון פרמה
נסמן את קואורדינטות הנקודות P,O,Q כך:, כלומר הנקודה O נמצאת על ישר x=0 עם y_O משתנה.
פרקי יומן
הפעילות הצבאית
.
הסוד
גילוי הסוד
רונדה בירן מציבה לעצמה מטרה - לשחרר את הסוד המסתורי לציבור ובכך לשנות את אורח חייהם של מיליונים.
תוכן הסוד
אפשר לדמות את הרעיון של הסוד למגדל שידור. אנחנו מבינים שמגדל השידור של תחנת טלוויזיה משדר באמצעות תדר, והתדר הופך במקלט הטלוויזיה שלנו לתמונות. רובנו איננו מבינים איך זה עובד, אבל אנחנו יודעים שלכל ערוץ יש תדר, וכשאנחנו מתכווננים לתדר הזה אנחנו רואים את התמונות במקלט הטלוויזיה שלנו. אנחנו בוחרים את התדר על ידי בחירת ערוץ, ואז אנחנו מקבלים את התמונות שמשודרות בערוץ הזה. אם אנחנו רוצים לראות תמונות אחרות במקלט שלנו, אנחנו מחליפים ערוץ ומתכווננים לתדר חדש. הרעיון הוא שאנחנו כמו מגדל שידור אנושי, ואנחנו חזקים מכל מגדל שידור שנוצר עלי אדמות. השידור שלנו יוצר את חיינו ואת עולמינו. השדר שלנו מועבר באמצעות המחשבות שלנו. התמונות שאנחנו מקבלים משידור המחשבות שלנו, אם נרצה או לא, אלו תמונות חיינו.
ביקורת
ברמה הפסיכולוגית, על פי גישת הספר אדם שלא מצליח לנקות את "המחשבות השליליות" מראשו עלול להיכנס למעגל קסמים של מחשבות שליליות אובססיביות ובעקבות כך לדיכאון, בעקבות האשמה עצמית על כך שאינו שולט במחשבות השליליות וכביכול הכל תלוי בו (בפועל לפעמים ההבנה שלא הכל תלוי באדם תעזור לו לשחרר תחושת אשמה כזו).
ארץ מרי בירד
ארץ מרי בירד כוללת גם את אזור מישור רוקפלר (בעקבות השפעתו של ריצ'רד בירד שחקר את הרמה).
גאוגרפיה
ארץ מרי בירד כוללת חמישה אזורי חוף; להלן ממערב למזרח:
התיישבות
בשנת 2018, שיתוף הפעולה הבינלאומי לחקר קרחון ת'וויטס החל.
היסטוריה
סקר חוף בירד מטעם ארצות הברית (The United States Byrd Coastal Survey) חקרה את חוף ארץ מרי בירד בשנים 1966–1969, בראשות פ. ו. וייד (FA Wade), הסקר ערך מיפוי גאולוגי של הרי אלכסנדרה והרי רוקפלר ושל רכסי פורד והפיק סדרה של מפות גאולוגיות של האזור. זו הייתה משלחת מורכבת שכללה הקמת מנחתי מסוקים מרוחקים וגיאופיזיקה מוטסת.
מקור השם
שמו של האזור ניתן לו בשנת 1929. בירד קרא לאזור על שמה של אשתו.
אדריאן פאונסקו
ספרים
פאונסקו כתב 70 ספרים - 60 קובצי שירים ו-10 כרכי פרוזה.
אייר נמיביה
היסטוריה
החברה דרשה "היוון דחוף של בעלי מניות" בסך של 1.6 מיליארד NAD שישולם בשני תשלומים של NAD800 מיליון כל אחד עד 31 באוגוסט וב -30 בספטמבר, כך דחק המכתב לשר התחבורה והאוצר, שבלעדיו "הפסקת הפעולה הממשמשת ובאה היא ההשפעה הסבירה ביותר".
אהבת ה'
הדרך לאהבת ה'
הרמב"ם בספרו ההלכתי משנה תורה, כתב שהדרך לאהבתו היא על ידי התבוננות בבריאה:
ביאור אהבת ה' בהגות היהודית
ספרות ההגות היהודית – הפילוסופיה, הקבלה, החסידות והמוסר – עוסקת בהרחבה בביאור מצווה זו, ובספרים רבים הוקדשו לנושא זה פרקים ושערים שלמים, ואף חוברו עליו ספרים מיוחדים. בדברי חז"ל ובספרי הקדמונים כבר ניתן להבחין שהמושג אהבת ה' יש בו כמה וכמה פנים, לא הרי זה כהרי זה.
ניתן להבחין בשלוש גישות עיקריות בביאור מושג האהבה ביחס לאלוהים:
דה ביינקורף
הרשת כיום
נכון לשנת 2014, דה ביינקורף כוללת 7 חנויות ברחבי הולנד. החנויות הגדולות והוותיקות ביותר, הממוקמות באמסטרדם, האג ורוטרדם כוללות שטח קמעונאי של בין 15,000 ל-21,000 מ"ר. חנויות קטנות יותר (10,000-7,500 מ"ר) פועלות באמסטלפיין, איינדהובן, אוטרכט ומאסטריכט.
גן התענוגות הארציים
חלקה החיצוני של היצירה
כאשר דלתות הטריפטיכון סגורות, ניתן לראות ציור בסגנון גריזיי ירוק-אפור על רקע שחור המתאר את הארץ המוקפת ים על רקע של שמים מעוננים, כאשר קרן שמש מאירה על הארץ. אלוהים מתואר בפינה השמאלית העליונה של היצירה, ומעלה הציור מופיע ציטוט מספר תהילים:
יארוסלאב השלישי, נסיך ולדימיר
חייו
בשנת 1271 נסע לאורדת הזהב ונפטר בדרך חזרה לרוסיה.
יהושע בריינר
ביוגרפיה
בריינר מבקר את המשטרה ומערכת אכיפת החוק והמשפט ופעיל ברשת החברתית "טוויטר".
עונת 2017/2018 בליגה הלאומית
קבוצות
להלן הקבוצות שהשתתפו בליגה הלאומית בעונת 2017/2018:
גאל אונדואה
קריירת מועדונים
ב-26 באוגוסט 2021 חתם אונדואה על חוזה לשתי עונות בהנובר 96 מהבונדסליגה השנייה. ב-11 בספטמבר ערך את הופעת הבכורה שלו במועדון, בניצחון 1-0 על זנקט פאולי במסגרת המחזור השישי בליגה לעונת. בעונתו הראשונה במועדון ערך 27 הופעות ליגה.
קריירה בינלאומית
נכלל בסגל נבחרת קמרון לטורניר מונדיאל 2022.
גבריאלה פרוצ'ידה
קריירה מקצועית
ב-13 באוקטובר 2019, בגיל 17, ערך פרוצ'ידה את הופעת הבכורה שלו בכודרסל המקצועני במדי פלקנסטרו קאנטו במשחק הסרייה א' נגד רייר ונציה. ב-19 ביוני 2020 הוא חתם על חוזה לארבע שנים בקאנטו. ב-24 בינואר 2021 קלע פרוצ'ידה 24 נקודות בהפסד 107–83 לפזארו. בגיל, הוא הפך לשחקן השלישי הכי צעיר בתולדות הליגה שקולע לפחות 24 נקודות במשחק, אחרי לואיג'י דאטומה וקרלוס דלפינו.
מדרשת עין הנציב
זוהי אחת המדרשות הראשונות לנשים, המשלבות שירות בצה"ל או בשירות לאומי עם לימוד תורה. ניתן לראות את מדרשת הבנות כמקבילה נשית של ישיבת הקיבוץ הדתי לבנים.
מאיר שטרנברג
ביוגרפיה
חלק מתורת הציטוט של שטרנברג מתואר בערך אינטרטקסטואליות.
שחק אותה כמו מייקל
עלילה
המאמן וגנר אומר שקלווין לא ישחק מכיוון שאיחר, אבל השחקנים מצליחים לשכנע אותו שקלווין ישחק. קלווין נכנס למשחק ועוזר לקבוצתו לצמצם את הפער. קרוב לסיום המשחק נקרעת אחת מנעליו, כשהנייטס בפיגור נקודה. הוא קורא לפסק זמן, שבמהלכו הוא מספר לקבוצה שהוא יפרוש אחרי המשחק, כשהוא לא מספר להם את הסיבה, שכישרונו נהרס. במהלך האחרון קלווין לא כישרוני כמו שהוא עם הנעליים, אך הוא בכל זאת מצליח לארגן מהלך טוב בו הוא מוסר לטרייסי את הכדור האחרון. טרייסי קולע עם הבאזר והנייטס עולים לראשונה בתולדותיהם לפלייאוף.
בשבע
מאפיינים
העיתון ממשיך את פעילות תחנת הרדיו ערוץ 7.
קסאדה
תיירות
התיירות בעיר אינה מפותחת דיה.
סמי ברדוגו
על יצירתו
גרשון שקד התפעל, בזמנו, כרבים מן המבקרים, מן האותנטיות והפשטות הספרותית של ברדוגו המספר. יש לברדוגו, אמר שקד, "כישרון ללא גימיקים, ללא פוסטמודרניזם וללא ניסיון מלאכותי לחידושים והמצאות". זה כישרון של אדם לספר סיפור, שהוא מספר ביכולת מרשימה, במילים פשוטות וללא פילוסופיות.
פואה גרינשפון
פּוּאָה גרינשפּוֹן (16 באפריל 1900 – 26 בספטמבר 1966) היה מלחין, מורה למוזיקה ויצרן כלי נגינה ישראלי.
ביוגרפיה
ב-1928 חזר ארצה ומונה למורה לזמרה ומוזיקה בגימנסיה הרצליה, לאחר שתפקיד זה התפנה עקב מותו של חנינא קרצ'בסקי. הוא הדריך גם מורים ומחנכים בהוראת זימרה וסולפג'. הקים מכונים ללימוד מוזיקה לתלמידי בבתי ספר בתל אביב, ירושלים וחיפה. ניהל את המכון להשכלה מוזיקלית בבתי הספר העירוניים בתל אביב.
טורסטן פרינגס
קריירת משחק
טורסטן פרינגס החל את הקריירה המקצועית שלו באלמאניה אאכן בליגה השלישית בגרמניה לפני המעבר לורדר ברמן בעונת 1996–1997. עד למעבר שלו מברמן לבורוסיה דורטמונד פרינגס שיחק 197 פעמים וכבש 19 שערים.
ב-2002, לאחר הופעה מרשימה של פרינגס במונדיאל 2002 מספר קבוצות אירופאיות מובילות עקבו אחריו, פרינגס חתם ל-4 שנים בבורוסיה דורטמונד בעלות של 10 מיליון אירו. במדי דורטמונד פרינגס שיחק 61 משחקים מתוכם 12 בליגת האלופות בהם כבש שני שערים נגד לוקומוטיב מוסקבה במשחק הבית ובמשחק החוץ מול הקבוצה הרוסית. את עונת 2003–2004 התחיל פרינגס רק בסוף חודש ינואר בגלל פציעה בברך שנגרמה לו במהלך משחק מול בוכום בחודש יולי.
נבחרת
פרינגס כבש את שערה הרביעי של נבחרת גרמניה מול קוסטה ריקה במשחק הפתיחה של מונדיאל 2006 בו ניצחה גרמניה 2:4.
קריירת אימון
בדצמבר 2016 מונה פרינגס כמאמנה של דרמשטאדט 98, שבעת סיום הסיבוב הראשון של עונת 2016/17 מוקמה במקום האחרון בבונדסליגה עם שמונה נקודות בלבד. פרינגס לא הצליח להציל את הקבוצה מירידה לבונדסליגה השנייה, על אף שהשיג מספר ניצחונות במחזורי הסיום. את עונת 2017/18 פתח פרינגס בצורה טובה, אך קבוצתו נקלעה לרצף משחקים ללא ניצחון והוא פוטר מהמועדון בדצמבר 2017.
המדור להווי ומסורת יהודית (קול ישראל)
קבלת שבת
אחת מספינות הדגל של תוכניות הדת ב"קול ישראל" הייתה התוכנית "קבלת שבת", ששודרה מדי יום שישי אחר הצהריים. בשנות ה-50 וה-60 ערכו אותה אנשי המחלקה הדתית בנימין צביאלי ומשה לוי, ובשנות ה-70 ערכו אותה אברהם דורון (אחיו של הרב אליהו בקשי דורון) וישראל קצובר. התוכנית כללה דברי תורה לפרשת השבוע וקטעי מוזיקה חסידית, שהייתה אז בראשית דרכה.
תוכניות נוספות
במשך השנים שידרה המחלקה הדתית ברשות השידור תוכניות דת ומסורת נוספות, ובהן "עיונים בפרשת השבוע" על ידי נחמה ליבוביץ, שיעורים בתלמוד על ידי אברהם ארזי ושיעורים במחשבת ישראל על ידי הרב מרדכי פירון. כעבור זמן הופיעו שיעורי הרדיו של שלושה מרצים אלו במתכונת של ספרים, ובהקדמה הם מציינים את מקורם של השיעורים.
יוסף מאורער
בישראל
בשנת 1968, בסוף הצגה בה השתתף לצידם של הנרי גרו ורוזיטה לונדנר, לקה בשטף דם במח ונפטר תוך זמן קצר והוא בן 62 שנים. יוסף מאורער נטמן בבית העלמין הדרום. מותו הביא לראשונה בתולדות התיאטרון היהודי לסגירת כל התיאטראות ביידיש למשך זמן השבעה. אלמנתו תרמה את ספרייתו האישית, אשר כללה אוסף מחזות מתורגמים בכתבי יד – ביניהם מיטב המחזאות הארגנטינית של תחילת המאה העשרים, פרי עבודתו של מאורער עצמו, למרכז רנה קוסטה ללימודי יידיש אשר באוניברסיטת בר-אילן.
דור (מושב)
היסטוריה
לאורך חוף דור ניתן למצוא שפע של צמחיית חופים, בעלי חיים עשירים וצמחיית חולות. החוף הצפוני של דור הוכרז כשמורת טבע.
ג'ודקה
היסטוריה
אטרקציות בג'ודקה:
אינטרפרון בטא 1b
אינטרפרון בטא 1b (שמות מסחריים: בטאפרון, Betaseron  [בצפון אמריקה], Extavia, ZIFERON) היא תרופה לטיפול בטרשת נפוצה הן בשלב הראשוני של המחלה, שלב המוגדר מסוג התקפי- הפוגתי, והן לאלו שנמצאים בשלב השני של המחלה (50% מהחולים) המוגדר מהלך משני- מתקדם, בשלב זה מתפתחים תסמינים כרוניים ונכות בקרב החולים. האינטרפרון בטא 1b הוא האינטרפרון היחיד המאושר לשלב זה, ומאפשר לסייע בטיפול במחלה עצמה ולא רק בתסמיניה, בניסיון להאט את התקדמות המחלה.
ישראל שלמה בן-מאיר
פעילות פרלמנטרית
ישראל שלמה בן מאיר נפטר ב-4 באפריל 1971.
הסרת חסינותו
מאז נבחר לחבר כנסת נשמעו רינונים נגדו על עבירות כלכליות שביצע לכאורה, בהם האשמתו שהיה מעורב בהברחת שעונים במסווה של קופסאות בשר כשר. בשנת 1953 בדקו אנשי היחידה הכלכלית של המשטרה ויחידת חקירה של משרד המסחר והתעשייה את הטענות ולא מצאו חומר מספיק להאשמה. אולם הרינונים נמשכו ובין השאר פורסמו האשמות נגד בן מאיר על ידי מלכיאל גרינוולד. במהלך משפטו של גרינוולד על האשמותיו נגד ישראל קסטנר אף העלה עורך דינו, שמואל תמיר, את הטענה שקסטנר הציע לטשטש האשמות נגד רוזנברג על הברחת בשר תמורת השתקת ההאשמות של גרינוולד נגדו. באביב של 1954 ביקשו אנשי שורת המתנדבים לפרסם כרוז עם האשמות נגד בן מאיר. אולם כאשר ראו את פעולתו הנחרצת של היועץ המשפטי לממשלה חיים כהן נגד שלמה לורנץ פנו למזכירו של ראש הממשלה אשר הפנה אותם אל היועץ המשפטי לממשלה. לאור החומר שמסרו לו אנשי שורת המתנדבים, הורה כהן במאי 1954, על פתיחת החקירה מחדש ואנשי המשטרה פשטו על משרדי המזרחי בבית מאיר בירושלים.
כאשר החוק שונה, בוטל התפקיד של שופט חוקר לבדיקה האם יש להגיש כתב אישום, נטען שהחוק שונה בגלל המבוכה שנגרמה ליועץ המשפטי במקרהו של בן מאיר.
מנקי נקו
המחווה
לתושבי מערב אירופה או אמריקה עשוי המנקי נקו להיראות כאילו הוא מנפנף ולא מזמין, משום שכפו המורמת של החתול היא חיקוי למחווה שבה מזמינים אדם ביפן, שהיא שונה מהמחווה הנהוגה בעולם המערבי. ביפן, בדומה לארצות רבות באסיה, מזמינים אדם או מאותתים לו על ידי הרמת היד, כשגב כף היד מופנה אחורה, ומקפלים את האצבעות מעלה ומטה - ומכאן מראה הפסל. ישנם מנקי נקו שיוצרו במיוחד לשווקים מערביים, ובהם מופנה גב הכף של החתול אל המתבונן - מחווה מוכרת יותר לצופה המערבי.
רוב המנקי נקו מרימים את כף שמאל או את כף ימין, אם כי ישנם פסלים ששתי כפותיהם מורמות. משמעות הכף המורמת משתנה עם המקום ועם הזמן. לפי האמונה הנפוצה, כף שמאל מורמת מזמינה לקוחות, וכף ימין מורמת מזמינה בריאות ומזל טוב, אך יש המאמינים שהסדר הפוך. אחרים אומרים שכף שמאל מורמת מתאימה לפאבים או לבארים, וכף ימין - לשאר חנויות.
בשנים האחרונות נפוצים מנקי נקו שמופעלים מסוללה או מתא סולרי והם מניעים את כפם ללא הפסק, בתנועת הזמנה.
רבייה אל-זוויגית
רבייה אל-זוויגית או אל-מינית היא תהליך ביולוגי שבו יצור יוצר העתק של עצמו הדומה לו מבחינה גנטית (למעט מוטציות), מבלי שיהיה מעורב בתהליך חומר תורשתי מיצור אחר. בתהליך הרבייה האל-זוויגית מתפתחים הצאצאים מתאים של פרט אחד, והם זהים בתכונותיהם התורשתיות לפרט שממנו נוצרו. הרבייה מבוססת על חלוקה של תאים.
מבחינה אבולוציונית, רבייה אל-זוויגית הייתה קיימת לפני שהתקיימה רבייה זוויגית ומרבית היצורים החד-תאיים עדיין משתמשים בה. ביצורים רב-תאיים פשוטים, כמו תולעים נימיות, יש אפשרות לרבייה זוויגית רק בעיתות עקה והרבייה היא אל-זוויגית במרבית הדורות. בין היצורים הרב-תאיים המורכבים, רבייה אל-זוויגית קיימת בעיקר בצמחים, אך גם במינים אחדים של בעלי חיים, כמו הידרה. ביצורים אלה מתקיימת לרוב גם רבייה זווגית.
מארינר 4
מארינר 4 הייתה הגשושית הרביעית במסגרת תוכנית מארינר ותפקידה היה לבצע יעף על פני מאדים. היא שוגרה ב־28 בנובמבר 1964 לעבר מאדים, כעבור 7 וחצי חודשים ביצעה את היעף הראשון בהיסטוריה על פני מאדים; צילמה תמונות ושלחה אותן בחזרה לכדור הארץ. תמונות אלו היו התמונות הראשונות של כוכב לכת כלשהו מקרוב (מלבד כדור הארץ). תמונות של מכתשים כה רבים שינתה את תפיסתם של המדענים בנוגע לקיום חיים על פני מאדים. מטרותיה הנוספות של מארינר 4 היו לבצע מדידות על השדה המגנטי ושדה החלקיקים בחלל בסביבות מאדים ולספק ניסיון וידע לגבי היכולות ההנדסיות הדרושות לטיסות ארוכות לחלל. ב־21 בדצמבר 1967 אבד הקשר עם הגישושית.
מסקנות
במהלך המשימה סופקו על ידי הגישושית 5.2 מיליון סיביות מידע (כ־634 קילו בייט). כל המכשור על מארינר 4 פעל בהצלחה למעט שפופרת הגייגר־מילר, חלק מתא היינון, שהפסיקה לעבוד בפברואר 1965. בנוסף לכך, ביצועי הגלאי לאבחון הפלזמה היו ירודים ביותר עקב כשל בנגד ב־8 בדצמבר 1964, אולם המדענים הצליחו לכייל מחדש את הגלאי ולפרש את הנתונים ששלח. התמונות ששלחה הגישושית הראו פני שטח מצולקים עם מכתשים הדומים לאלו של הירח, אשר במהלך משימות מאוחרות יותר התגלה שסוג פני השטח הזה לא אופייני רק למאדים ולירח. נמצא שהלחץ האטמוספירי הוא בין 410 ל־700 פסקל והטמפרטורה במהלך היום נאמדה ב־100°- צלזיוס. התגלה גם שלמאדים אין שדה מגנטי או חגורת קרינה כמו חגורת ואן אלן של כדור הארץ. ברוס צ' מוריי השתמש בתצלומים של מארינר 4 כדי להבין את ההיסטוריה הגאולוגית של מאדים.
ייתכן שמארינר 4 גרמה לשינוי ההדרגתי במדע הבדיוני שבמקום לתאר את החייזרים התבוניים ככאלה שנמצאים על כוכב לכת במערכת השמש, התחילו לתאר אותם כחיים על כוכב במקום כלשהו בחלל העמוק.
רבייה אל-זוויגית
רבייה וגטטיבית
קיימות דרכים שונות של רבייה אל-זוויגית בצמחים: התמר מצמיח מהגזע חוטרים בעלי מטען גנטי זהה לעץ האם, והם גדלים לדקלי תמר חדשים, הבננה מצמיחה נצרים, שיכולים להתפתח לצמחים חדשים, על צמח של תפוח אדמה מתפתחות פקעות המשמשות לריבוי, השום מצמיח בצלצלים, וכל אחד מהם יכול להתפתח לצמח שום, בצמחים רבים, כמו גפן ותאנה, אפשר להשריש קטע של ענף, קטע הנקרא ייחור, ולקבל צמח חדש. דרך נוספת היא הנצה, כלומר הופעת ניצן שיכול להינתק מהצמח ולהתפתח לצמח עצמאי.
אלן קלארק
קריירה
ב-1978 הצטרף כשחקן-מאמן למועדון הכדורגל בארנסלי, והעלה את המועדון לליגה הבכירה בתום העונה. ב-1980 שב קלארק ללידס כמאמן, אולם בתום עונת 1981/1982 ירדה הקבוצה בניהולו לליגת המשנה באנגליה, שם בילתה כ-8 שנים עד חזרתה לליגה הבכירה ב-1990.
דוד אבישר
יצירתו וכתביו
לאורך שנותיו דוד אבישר חיבר שירה, ספרות ואף מחזאות. בין היתר התאים אבישר את השיר הנודע "יפים הלילות בכנען" של יצחק קצנלסון למנגינתו. רבים מכתביו פורסמו בעיתונות העברית והלדינו. הוא נהג לכתוב רבות גם על סוגיות הקשורות בחינוך ועל ענייני השעה. תחום עניין עיקרי של כתביו הם מסורתיהם וחייהם של יהדות ספרד והמזרח. לאחר חורבן קהילת יהודי חברון במאורעות תרפ"ט הוא כתב מאמרים רבים להנצחתה, במיוחד בשבועון "אחדות". הוא נפטר בעודו עובד על ספר המקבץ מאמרים לזכר קהילת יהודי חברון, ואת המשימה השלים אחיינו עודד אבישר שהשלים ופרסם את הספר.
נומקה
2021-הווה
נומקה השתתפה בעונת 2021 של סדרת הווידאו קליפ "אינדי סיטי". באוקטובר אותה שנה, הופיעה בפסטיבל אינדינגב ומגזין המוזיקה קולומבוס, הכתיר את הופעתה כאחת מעשר ההופעות שאסור להחמיץ בפסטיבל.
נפטנה אינדוסטריה סרבייה
פעילות
נפטנה אינדוסטריה סרבייה היא החברה היחידה בסרביה העוסקת בחיפוש ובהפקה של נפט וגז גולמיים, כמו גם ייצור של אנרגיה גיאותרמית.
תפוז מכני (סרט)
תקציר עלילה
אלכס וחבריו מדברים במעין משלב/שפת סתרים/שפת רחוב בדיונית בשם נאדסאט (Nadsat; מרוסית: "-עֶשְׂרֵה"), המבוסס על אנגלית ועל שאילת מילים נרחבת מרוסית, וכמו כן מושפע מהסלנג המחורז הקוקני, מתרגום המלך ג'יימס ומגרמנית.
אמצעים ויזואליים
הסרט עושה שימוש באמצעים ויזואליים רבים:
פסקול
ישנם "ערבובים" רבים בסרט בין מוזיקה "פנימית" (כלומר, מוזיקה שהיא חלק מהעלילה של הסרט, והדמויות שומעות אותה) למוזיקה חיצונית (כלומר, פסקול שאינו חלק מהעלילה, ורק הצופים שומעים אותו). כך, לדוגמה, בסצנה אחת אלכס צועד ושורק לעצמו את המוטיב החוזר במקביל להשמעתו החיצונית לצופים.
יוסף קרוק
ביוגרפיה
בשנת 1937, גברה המתיחות בין יהודים ופולנים במפלגה וירדה התמיכה במפלגה, והיא התפרקה. קרוק ורבים מתומכיו הצטרפו למפלגת פועלי ציון בפברואר 1938 וקרוק צורף למרכז המפלגה ונהיה לפעיל בה. קרוק נימק את מעברו לתמיכה בציונות בהצלחת ההתיישבות היהודית בארץ ישראל.
סם פישר
2012–הווה
ביולי 2012, הוציא לאור את סינגל הבכורה שלו, "Heartbeats", בהשתתפות הזמר אלכס פרסטון. בספטמבר 2014, לאחר שסיים את לימודיו במכללת ברקלי, עבר פישר ללוס אנג'לס שם הצטרף ללהקת פופ רוק כסולן.HOLYCHILD במאי 2016, פישר הוציא לאור את הסינגל הראשון שלו כאמן המוביל, "Lean". במרוץ השנים, הוציא לאור את השירים "Same Friends", "Getting Older" ו-"Secrets", בהשתתפות הזמר אופייה.
ניסים לוי (סופר)
ניסים לוי (נולד ב-1955) הוא סופר ישראלי.
יודית ראקרס
ביוגרפיה
ראקרס נולדה בפאדרבורן, היא למדה לתואר בעיתונאות, תקשורת, פילולוגיה גרמנית והיסטוריה מודרנית באוניברסיטת מינסטר ובמקביל עד 2001 עבדה כמגישה ברדיו מקומי עד 2001.
ב-2005 החלה להגיש את מהדורת החדשות היומית "Tagesschau".
קירוב (מחוז)
דמוגרפיה
כ-79% מאוכלוסיית המחוז מתגוררת בערים. העיר הגדולה - קירוב ובה מתגוררים כ-467 אלף תושבים. הרוסים מהווים כ-89% מאוכלוסיית המחוז. בנוסף לכך, יש קהילות גדולות של טטרים (כ-2.7%), מרי (כ-2.2%) ואודמורטים (כ-1.0%).
סטן סטורה הזקן
סְטֵן סְטוּרֶה הזקן (שוודית: Sten Gustavsson Sture den äldre; 1440 - 14 בדצמבר 1503) היה מדינאי שוודי ועוצר שוודיה במהלך איחוד קאלמאר (כהונה ראשונה: 1470-1497; כהונה שנייה: 1501-1503).
הוא נולד בערך בשנת 1440, בנם של גוסטאב אנונדסון מבית סטורה ושל בירגיטה סטנסדוטר ביילק, אחות חורגת של קרל השמיני, מלך שוודיה. הוא התחתן עם אינגבורג טוט ב-1476, אולם לזוג לא היו ילדים. לפי מחקרים גנאלוגיים, אביו של סטן סטורה היה צאצא של סוורקר השני.
סטורה הגיע לשלטון לאחר מותו של קרל השמיני, וחיזק את מעמדו אחרי הניצחון בקרב ברונקברג. למשך רבע מאה הוא שלט בשוודיה, והפך את מוסד כהונת העוצר למוסד כמעט עצמאי. הוא נתמך על ידי האיכרים והאצולה הנמוכה, והשתמש בהם בחוכמה נגד האצולה הגבוהה, ובעזרת תמיכתם יצר פעולה של איזון נגד הדרישות הדניות לאיחוד. הוא הוכרח לפרוש אחרי כיבושה המהיר של שוודיה על ידי הנס, מלך דנמרק ב-1497. עם זאת, לאחר התקוממות נגד הדנים בשנת 1501, חזר סטן סטורה לשלטון, והוביל את המאבק השוודי לעצמאות עד למותו ב-1503.
צבי איילון
חיים אישיים
בשנת 1931 נשא את רחל כצנלסון (נפטרה באביב 1970), והיה אב לשניים.
שארל לה ברן
שארל לה בּרַן (בצרפתית: Charles Le Brun; 24 בפברואר 1619 – 22 בפברואר 1690) היה צייר ומעצב פנים צרפתי.
מקסים לוי
ביוגרפיה
בליל שבת, 11 באוקטובר 2002, הלך לוי לעולמו בגיל 52, לאחר שלקה בליבו. הוא הותיר אחריו את אשתו כרמלה, שלושה ילדים וארבעה נכדים.
פמיניזם אסלאמי
פמיניזם איסלאמי הוא סוג של פמיניזם, הדוגל בשחרור האישה מתוך אמונה בדת האסלאם. הוא מבקש לקדם שוויון מלא של כל המוסלמים, ללא הבדל מגדר, במרחב הציבורי והפרטי. פמיניסטיות אסלאמיות תומכות בזכויות נשים, שוויון בין מינים, וצדק חברתי המעוגן מסגרת אסלאמית. הפמיניזם האסלאמי משתמש גם בשיח חילוני ורואה את עצמו כחלק מהפמיניזם העולמי. תומכים בפמיניזם אסלאמי מדגישים את שוויון הזכויות בקוראן ומתנגדים לפרשנות פטריארכית של הקוראן, החדית' והשריעה.
פמיניזם בטורקיה
קבוצת הליבה של הפמיניסטיות החלה את פעילותן הפוליטית בתנועות שמאל לפני שנת 1980. לאחר ההפיכה הצבאית בשנת 1980 שבלמה את התנועות החברתיות מצד שמאל וימין, החלה להתאסף קבוצה קטנה של נשים, בעיקר מאנקרה ומאיסטנבול, תחילה בבתים. אחר כך במקומות מפגש אחרים, כדי לדון ב"שאלת האישה". עד מהרה, הפעילות שלהם עברה לרחובות. הם פתחו בקמפיינים, פרסמו כתבי עת וארגנו הפגנות. לאחר שנות הרחוב של הפמיניזם התקיימה תקופת מיסוד שהחלה בתחילת שנות התשעים. פמיניסטיות חילוניות הפכו לשחקניות חשובות בארגונים ובאוניברסיטאות. האקטיביזם הפמיניסטי התפשט מהערים הגדולות לאזורים שונים בטורקיה. שמירת האלימות נגד נשים התמקדה בתחילת שנות האלפיים הפמיניסטיות היו מעורבות בתהליך הדיון של תיקון חוקים שיזמה הממשלה כחלק מהצעה להצטרף לאיחוד האירופי. הם גם הגבירו את הפעילות שלהם כדי לשפר את השתתפותן של נשים בפוליטיקה כמועמדות פוליטיות.